**EELNÕU**

**M Ä Ä R U S**

Sõmeru 25. märts 2020 nr

**Haridusasutuste töötajate ja lasteaia pedagoogide töötasu alammäärade kehtestamine**

Määrus kehtestatakse kohaliku omavalitsuse korralduse seaduse § 22 lõike 1 punkti 37, Vabariigi Valitsuse 06.02.2015 määruse nr 16 Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord § 12 lõike 1 ja 3 alusel.

**§ 1.****Töötajate töötasu alammäärad**

  Rakvere valla haridusasutuste töötajate töötasu alammäärad on:  
  1) abi- ja lihttöölised - Vabariigi Valitsuse poolt kehtestatud töötasu alammäär;  
  2) oskustöölised ja erialaspetsialistid - 800 eurot;  
  3) keskkvalifikatsiooniga erialaspetsialistid - 900 eurot;  
  4) kõrgkvalifikatsiooniga erialaspetsialistid - 1100 eurot.

**§ 2.****Lasteaia pedagoogide töötasu alammäärad**

  (1) Rakvere valla lasteaedade pedagoogide töötasu alammäärad alates 01.01.2019 on järgmised:  
  1) keskeri- ja kõrgharidusega pedagoog - 90% üldhariduskooli pedagoogi töötasu alammäärast;  
  2) magistrikraadiga või sellega võrdsustatud tasemega lasteaiapedagoog - 100% üldhariduskooli pedagoogi töötasu alammäärast.

**§ 3.****Haridusasutuste direktorite töötasu alammäär**

  Rakvere valla haridusasutuste direktorite töötasu alammäär on 1500 eurot.

**§ 4.****Rakendussätted**

  (1) Määrusega tunnistatakse Rakvere Vallavolikogu 24.01.2018 määrus nr 4 "Haridusasutuste töötajate ja lasteaia pedagoogide töötasu alammäärade kehtestamine" kehtetuks.

  (2) Üldhariduskoolid esitavad vormikohase tarifitseerimisnimekirja Rakvere valla haridusnõunikule hiljemalt eelarveaasta 15. septembriks.

  (3) Määrust rakendatakse 01. jaanuarist 2020.a.

  (4) Määrus jõustub kolmandal päeval pärast Riigi Teatajas avaldamist.

Peep Vassiljev  
Vallavolikogu esimees

**Seletuskiri Rakvere Vallavolikogu 25.03.2020 määruse eelnõule**

„**Haridusasutuste töötajate ja lasteaia pedagoogide töötasu alammäärade kehtestamine“**

Rakvere Vallavolikogu 24. jaanuari 2018 määrusega nr 4 „Haridusasutuste töötajate ja lasteaia pedagoogide töötasu alammäärade kehtestamine“ fikseeritud alammäärade tõstmist tingis vajadus viia palgad vastavusse elukalliduse tõusuga. 2019.aastal palgatõusu ei toimunud, eelarve koostamisel 2020.aastaks nähti ette 5-10 % palgatõus. Eelarve on kinnitatud Rakvere Vallavolikogu 19.02.2020 määrusega nr 59.